CELEX: 62021TN0100
Language: et
Date: 2021-02-16 00:00:00
Title: Kohtuasi T-100/21: 16. veebruaril 2021 esitatud hagi – Sánchez-Gavito León versus nõukogu ja komisjon

10.5.2021   
            
            
               ET
            
            
               Euroopa Liidu Teataja
            
            
               C 182/57
            
         
      16. veebruaril 2021 esitatud hagi – Sánchez-Gavito León versus nõukogu ja komisjon
      (Kohtuasi T-100/21)
      (2021/C 182/77)
      Kohtumenetluse keel: inglise
      
         Pooled
      
      
         Hageja: Maria del Carmen Sánchez-Gavito León (Reston, Virginia, Ameerika Ühendriigid) (esindaja: advokaat M. Veissiere)
      
         Kostjad: Euroopa Liidu Nõukogu, Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada kostjate tegevusetuse õigusvastasus;
               
            
                  —
               
               
                  kohustada kostjate esindatavat Euroopa Liitu kui puuvillasektori rahvusvahelise nõuandekomitee (ICAC) liiget võtma meetmeid ICAC tegevdirektori vastu tema õigusvastase tegevuse tõttu;
               
            
                  —
               
               
                  kohustada koheselt peatama Euroopa Liidu rahaline toetus ICAC-le seni, kuni ICAC austab EL-i aluslepingutega kaitstud inimõigusi;
               
            
                  —
               
               
                  kohustada komisjoni ja nõukogu esindatavat Euroopa Liitu maksma hagejale moraalse kahju hüvitamiseks 300 000 eurot;
               
            
                  —
               
               
                  kohustada komisjoni ja nõukogu esindatavat Euroopa Liitu maksma hagejale töökoha kaotuse, uue töö võimaluse ja karjääri kahjustamise eest hüvitist 103 542,92 USA dollarit (USD) (vastavalt praegu kehtivale euro vahetuskursile), mis vastab tema pooleteise aasta töötasule vastavalt tema viimasele ICAC palgatõendile (69 055,28 USD);
               
            
                  —
               
               
                  kohustada komisjoni ja nõukogu esindatavat Euroopa Liitu maksma hagejale varalise kahju eest hüvitist 19 368,13 USA dollarit (vastavalt praegu kehtivale euro vahetuskursile), millele lisandub viivitusintress praegu kehtiva seadusest tuleneva aasta intressimääraga (alates 2019. aasta juunist);
               
            
                  —
               
               
                  mõista kohtukulud, sealhulgas õigusabikulud vastavalt advokaadi arvetele, välja Euroopa Liidult.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et komisjon ja nõukogu ei võtnud vastu ühtegi meedet ja nende tegevusetusega põhjustasid nad tõsise moraalse ja varalise kahju hagejale, kellel puudus võimalus pöörduda kohtusse, ning rikkusid hageja õigust inimväärikusele ja ohutule töökeskkonnale.
               
            
                  2.
               
               
                  Teine väide, et kostjatel on kohustus tegutseda kooskõlas EL aluslepingutega, eelkõige ELTL artikliga 207, mille alusel Euroopa Liit ühines ICAC-ga ja mis näeb ette, et ühist kaubanduspoliitikat teostatakse kooskõlas liidu välistegevuse põhimõtete ja eesmärkidega. Komisjonil on ELTL artiklitest 314 ja 317 tulenev kohustus ning vastavalt ELL artiklile 3 ja hartale peab ta tegutsema kooskõlas huvide, väärtuste ja põhimõtetega.
               
            
                  3.
               
               
                  Kolmas väide, et oma tegevusetusega rikkusid komisjon ja nõukogu hageja põhiõigusi nagu õigust pöörduda kohtusse ja õigust ohutule töökeskkonnale.